CELEX: 32009D0111
Language: et
Date: 2009-02-10 00:00:00
Title: 2009/111/EÜ: Komisjoni otsus, 10. veebruar 2009 , standardi EN 3–8:2006 Kantavad tulekustutid. Osa 8: Standardile EN 3–7 lisanduvad täiendavad konstruktsiooninõuded; kustutite surve- ja mehhaaniliste katsete taluvus maksimaalsel lubatud rõhul kuni 30 baari või alla selle viite avaldamise kohta vastavalt surveseadmeid käsitlevale direktiivile 97/23/EÜ (teatavaks tehtud numbri K(2009) 739 all) (EMPs kohaldatav tekst)

11.2.2009   
            
            
               ET
            
            
               Euroopa Liidu Teataja
            
            
               L 40/33
            
         
      KOMISJONI OTSUS,
   10. veebruar 2009,
   standardi EN 3–8:2006 „Kantavad tulekustutid. Osa 8: Standardile EN 3–7 lisanduvad täiendavad konstruktsiooninõuded; kustutite surve- ja mehhaaniliste katsete taluvus maksimaalsel lubatud rõhul kuni 30 baari või alla selle” viite avaldamise kohta vastavalt surveseadmeid käsitlevale direktiivile 97/23/EÜ
   (teatavaks tehtud numbri K(2009) 739 all)
   (EMPs kohaldatav tekst)
   (2009/111/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 29. mai 1997. aasta direktiivi 97/23/EÜ surveseadmeid käsitlevate liikmesriikide õigusaktide ühtlustamise kohta, (1) eelkõige selle artiklit 6,
   võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komitee arvamust,
   ning arvestades järgmist:
   
               (1)
            
            
               Direktiivis 97/23/EÜ on sätestatud, et surveseadmeid ja seadmestikke võib turule viia ja kasutusele võtta ainult siis, kui need nõuetekohase paigaldamise ja hooldamise ning ettenähtud otstarbel kasutamise korral ei ohusta inimeste ja teatavatel juhtudel koduloomade tervist ja ohutust ega vara ohutust.
            
         
               (2)
            
            
               Kui surveseadmed ja seadmestikud vastavad riiklikele standarditele, millega võetakse üle ühtlustatud standardid, mille viitenumbrid on avaldatud Euroopa Liidu Teatajas, eeldatakse, et nad vastavad direktiivi 97/23/EÜ artiklis 3 osutatud olulistele nõuetele.
            
         
               (3)
            
            
               Rootsi on direktiivi 97/23/EÜ artikli 6 kohaselt esitanud ametliku vastuväite standardi EN 3–8:2006 kohta, mille Euroopa Standardikomitee võttis vastu 2. novembril 2006 ning mille viiteid ei ole veel avaldatud Euroopa Liidu Teatajas.
            
         
               (4)
            
            
               Ametlikus vastuväites märgib Rootsi, et standardi EN 3–8:2006 5. jaos ei ole täpsustatud kasutatavaid materjalitüüpe, mille tõttu see ei vasta direktiivi 97/23/EÜ I lisa punktis 4 esitatud olulistele nõuetele.
            
         
               (5)
            
            
               Kuna standardi EN 3–8:2006 5. jaoga on ette nähtud, et teavitatud asutus peab materjali hindama iga juhtumi puhul eraldi (materjali üksikhindamise lähenemisviis), ei ole kasutatavaid materjalitüüpe ilmtingimata vaja täpsustada. Konkreetsete tehniliste nõuete puudumise tõttu ei saa standardi EN 3–8:2006 5. jagu luua eeldust direktiivi 97/23/EÜ I lisa punktis 4 sätestatud nõuetele vastavuse kohta.
            
         
               (6)
            
            
               Lisaks leiab Rootsi, et standardi EN 3–8:2006 6. jagu ei sisalda olulist teavet, mis on vajalik direktiivi 97/23/EÜ I lisa punktis 2.2.4 sätestatud nõuete täitmiseks, sest kõnealuse standardi 5. jaost puudub materjalide täpsustus.
            
         
               (7)
            
            
               Direktiivi 97/23/EÜ I lisa punktis 2.2 on kirjeldatud surveseadmete piisava tugevuse tagamise meetodeid, sealhulgas arvutuslik meetod või katseline projekteerimismeetod ilma arvutusteta. Katseline projekteerimismeetod põhineb survekatset sisaldaval katseprogrammil nagu on määratletud punkti 2.2.4 alapunktides a ja b.
            
         
               (8)
            
            
               Standardi EN 3–8:2006 6. jaoga on ette nähtud katseline projekteerimismeetod ilma arvutusteta. Direktiivi 97/23/EÜ I lisa punkti 2.2.4 kohaselt nähakse sellega ette katseprogramm, mis sisaldab mitut katset. Direktiivis 97/23/EÜ ei välistata materjali üksikhindamise lähenemisviisi kasutamist, et hinnata kasutatavate materjalide vastavust nõuetele, mis on sätestatud I lisa punktis 4, kui tootja rakendab katselist projekteerimismeetodit. Kuna standardi EN 3–8:2006 5. jagu ei sisalda konkreetseid materjalide kohta kehtivaid nõudeid, peab seadmete tootja tagama, et kasutatavad materjalid vastavad kõnealuse direktiivi I lisa punktis 4 esitatud nõuetele. Sellest lähtudes kasutatakse katselise projekteerimismeetodi katseprogrammi raames survekatse parameetrina materjalide omadusi sellise teavitatud asutuse kontrolli all, kes vastutab seadmete vastavushindamise eest.
            
         
               (9)
            
            
               Lisaks märgib Rootsi, et keevitamist käsitleva standardi EN 3–8:2006 jagu 7.2.2 ei ole kooskõlas direktiivi 97/23/EÜ I lisa punktiga 3.1.2, kuna lisaks loetletud standarditele sisaldab see avalikku viidet muudele heakskiidetud keevitamist käsitlevatele Euroopa standarditele.
            
         
               (10)
            
            
               Direktiivi 97/23/EÜ I lisa punktis 3.1.2 on sätestatud püsiliiteid käsitlevad nõuded. Standardi EN 3–8:2006 jaos 7.2.2 sisalduv viide, mille kohaselt võib lubada muid standardeid, ei ole adekvaatne ja piisavalt konkreetne sõnastus sellise standardi puhul, mille eesmärk on luua eeldus direktiivi 97/23/EÜ nõuetele vastavuse kohta. Ühtlustatud standardis, mis loob eelduse direktiivi nõuetele vastavuse kohta, peavad olema kindlaks määratud konkreetsed projekteerimise, tootmise ja katsetamise kohta kehtivad tehnilised nõuded, et aidata tootjaid ja et surveseadmete puhul oleks võimalik eeldada nende vastavust asjakohastele olulistele nõuetele. Standardi EN 3–8:2006 jagu 7.2.2 sisaldab mitut konkreetset viidet standarditele, mis sisaldavad keevitamist käsitlevaid nõudeid. Kuigi jagu 7.2.2 tuleks täiendada, ei oleks õigustatud jätta standardi viiteid sel põhjusel avaldamata.
            
         
               (11)
            
            
               Rootsi leiab ka, et standardi EN 3–8:2006 jagu 7.3.1, milles käsitletakse surveseadmete eri osades kasutatavate materjalide jälgitavust, on ebatäpne ja selles ei esitata konkreetseid tehnilisi lahendusi ning seepärast ei saa sellega luua eeldust direktiivi 97/23/EÜ I lisa punktis 3.1.5 esitatud nõuetele vastavuse kohta.
            
         
               (12)
            
            
               Direktiivi 97/23/EÜ I lisa punkti 3.1.5 (Jälgitavus) kohaselt tuleb rakendada sobivaid menetlusi, millega tuvastatakse sobival viisil seadmete osades olevad materjalid, mis aitavad kaasa seadme survekindlusele, alates vastuvõtmisest ja tootmisprotsessist kuni toodetud surveseadmete lõppkatsetuseni. Kõnealuse nõude eesmärk on vältida mis tahes ebaselgust seadmetes kasutatavate materjalide kohta kehtivate nõuete osas. Tootjad võivad rakendada erinevaid menetlusi vastavalt omadustele ja tootmismeetoditele. Teavitatud asutus, kes teostab vastavushindamist, peab hindama iga juhtumi puhul eraldi seda, kas kõnealused menetlused vastavad direktiivi I lisa punktis 3.1.5 esitatud nõudele. Kuigi jagu 7.3.1 tuleks täiendada, ei oleks õigustatud jätta standardi viitenumbrid sel põhjusel avaldamata.
            
         
               (13)
            
            
               Sel eesmärgil palub komisjon Euroopa Standardikomiteel esitada kolme aasta jooksul standardi EN 3–8:2006 läbivaadatud versioon, et paremini kajastada vastavust direktiivi 97/23/EÜ olulistele nõuetele. Selle volituse rakendamise järel ja sõltuvalt selle tulemustest võib kavandada edasisi otsuseid standardi praeguse versiooni kohta.
            
         
               (14)
            
            
               Seetõttu tuleks Euroopa Liidu Teatajas avaldada standardi EN 3–8:2006 viited,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teatajas avaldatakse viide standardile EN 3–8:2006 „Kantavad tulekustutid. Osa 8: Standardile EN 3–7 lisanduvad täiendavad konstruktsiooninõuded; kustutite surve- ja mehhaaniliste katsete taluvus maksimaalsel lubatud rõhul kuni 30 baari või alla selle”.
   Artikkel 2
   Käesolev otsus on adresseeritud liikmesriikidele.
   
      Brüssel, 10. veebruar 2009
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 181, 9.7.1997, lk 1.
   
      (2)  EÜT L 204, 21.7.1998, lk 37.